Ordinaziun davart la promoziun da la tgira d'uffants cumplementara a la famiglia en il chantun Grischun    548.310   Ordinaziun davart la promoziun da la tgira d'uffants  cumplementara a la famiglia en il chantun Grischun  dals 15-01-2013 (versiun dals 01-01-2013)  sa  basond  sin  l'art. 10  da  la  lescha  davart  la  promoziun  da  la  tgira  d'uffants  cumplementara a la famiglia dals 18 da matg 20031)  relaschada da la regenza ils 15 da schaner 2013  Art.  1 Champ d'applicaziun 1 Questa  ordinaziun  vegn  applitgada  per  las  purschidas  da  la  tgira  d'uffants  cumplementara a la famiglia. 2 Exceptadas dal champ d'applicaziun èn: a) purschidas en il rom da las ulteriuras structuras dal di tenor la legislaziun da   scola; b) l'assistenza durant las uras da bloc tenor la legislaziun da scola.  Art.  2 Cumpetenzas 1 Il departament d'economia publica e fatgs socials è cumpetent per: a) renconuscher las purschidas sco er fixar las tariffas; b) fixar las plazzas da tgira cun dretg da survegnir contribuziuns per purschida; c) reducir contribuziuns. 2 L'uffizi dal servetsch social è cumpetent per: a) cussegliar  e  sustegnair  las  vischnancas  sco  er  las  purschidras  ed  ils   purschiders, en spezial tar la planisaziun da la purschida; b) coordinar las purschidas; c) far  il  rendaquint  ed  il  pajament  da  las  contribuziuns  chantunalas  e   communalas; d) adattar avant  la scadenza d'in  onn las plazzas da tgira  che han il  dretg da    survegnir contribuziuns en il rom dal credit disponibel; e) fixar il plan dals contos per calcular ils custs normads.  1) DG 548.300  * tabellas da las modificaziuns a la fin dal relasch   1   http://www.gr-lex.gr.ch/data/548.300/rm   548.310    Art.  3 Noziuns 1 Las suandantas purschidas signifitgeschan: a) canorta d'uffants da di: ils uffants vegnan tgirads durant almain in mez di per    emna; b) tgira da di: ils uffants vegnan tgirads tar geniturs dal di respectivamain d'ina    mamma dal di durant il di u sur notg; c) tgira  da  mezdi:  ils  uffants  vegnan  tgirads  durant  il  temp  da  mezdi  d'ina   purschidra u d'in purschider renconuschì.  Art.  4 Fixaziun dal basegn da la vischnanca 1 La vischnanca fixescha il basegn per l'onn suandant ed annunzia tal mintgamai fin   ils 31 d'avust a l'uffizi dal servetsch social. 2 Il basegn sa drizza tenor las uras da tgira ch'èn vegnidas prestadas effectivamain   l'onn precedent en il rom dal basegn fixà e tenor il svilup da las purschidas. 3 In  basegn  ch'è  resultà  posteriuramain  en  in  quartal  e  ch'è  vegnì  fixà  da  la  vischnanca sto vegnir annunzià il quartal suandant.  Art.  5 Unitad da prestaziun ed imputaziun 1 In'unitad da prestaziun cumpiglia 1 ura da tgira per uffant. 2 En  cas  da  canortas  d'uffants  e  per  la  tgira  da  di  vegnan  messas  a  quint   maximalmain 11 unitads da prestaziun per plazza e per di. 3 Per la tgira da mezdi vegnan messas a quint maximalmain 2,2 unitads da prestaziun  per plazza e per di.  Art.  6 Custs normads e tariffa da contribuziun 1 L'autezza  dals  custs  normads  e  da la  tariffa  da contribuziun vegn  fixada  da  la  regenza fin ils 15 da settember da l'onn precedent. Resalvada resta l'approvaziun dal  credit necessari tras il cussegl grond. 2 Ils custs normads s'orienteschan vi dals custs da las purschidras e dals purschiders  renconuschids dals onns precedents. Els vegnan controllads periodicamain. 3 Ils custs normads fixads da la regenza valan per tut las purschidas. 4 Sco basa per calcular ils custs normads serva il plan dals contos.  Art.  7 Capacitad economica 1 Decisivas per eruir la capacitad economica da las persunas cun la pussanza dals  geniturs èn las entradas suttamessas a la taglia ch'èn decisivas per fixar la tariffa plus  10 pertschient da la facultad suttamessa a la taglia ch'è decisiva per fixar la tariffa   tenor las datas fiscalas actualas.  2       548.310   2 Las entradas imputablas  da persunas ch'èn suttamessas a la taglia  a la funtauna  vegnan calculadas tenor l'artitgel 99 da la lescha da taglia per il chantun Grischun  dals 8 da zercladur 19861). 3 Pèrs en concubinat  ston vegnir  resguardads  sco unitad per la calculaziun da la   capacitad economica. 4 Sche  las  datas  fiscalas  ch'èn  avant  maun  na  correspundan  betg  a  la  capacitad  economica  actuala,  vegn  fixada  l'entrada  imputabla  da  las  purschidras  e  dals   purschiders tenor appreziar confurm a l'obligaziun, e quai sin basa d'ina dumonda  motivada da las persunas cun la pussanza dals geniturs.  Art.  8 Rendaquint 1 Las purschidras ed ils purschiders ston far in rendaquint detaglià per mintga quartal  tenor  las  directivas  da  l'uffizi  dal  servetsch  social.  En  spezial  ston  vegnir   cumprovadas las prestaziuns per di che vegnan messas a quint a las persunas cun la  pussanza dals geniturs, classifitgadas tenor uffant, vischnanca da domicil, categoria  da purschida ed unitads da prestaziun. 2 Il  rendaquint  sto  vegnir  inoltrà  a  l'uffizi  dal  servetsch  social  il  pli  tard 10 dis   suenter la scadenza dal quartal. Sche quest termin na vegn betg resguardà, pon las   prestaziuns vegnir reducidas. 3 La contribuziun chantunala e communala vegn scuntrada cun las purschidras ed ils   purschiders il pli tard 30 dis suenter la scadenza dal quartal sin basa da las uras da  tgira ch'èn vegnidas prestadas effectivamain.  Il  dumber da las uras scuntradas na   dastga betg surpassar il dumber da las uras da tgira fixadas en il rom da las plazzas  da tgira che han il dretg da survegnir contribuziuns. 4 La  contribuziun da la  vischnanca  da domicil  vegn  pajada tras  il  chantun en la  dimensiun  da  la  contribuziun  chantunala.  Sche  la  tariffa  da  contribuziun  da  la  vischnanca  da  domicil  è  pli  auta  che  quella  dal  chantun,  ston  las  instituziuns  responsablas pretender da la vischnanca da domicil la part respectiva. 5 Il chantun metta a quint a la vischnanca in pajament anticipà per l'onn current en  l'autezza da sia part probabla, e quai mintgamai fin ils 30 da zercladur.  Art.  9 Dumonda da renconuschientscha 1 A  la  dumonda  da  renconuschientscha  ston  vegnir  agiuntads  ils  suandants  documents: a) indicaziuns davart l'instituziun responsabla; b) planisaziun dal basegn da las vischnancas; c) cumprova da la commembranza ad in'organisaziun spezialisada chantunala; d) concept da tgira e da gestiun; e) contract da cumpra u da locaziun; f) indicaziuns davart il dumber, davart la grondezza e davart il mobigliar da las    localitads;  1) DG 720.000   3   http://www.gr-lex.gr.ch/data/720.000/rm   548.310    g) reglament da tariffas; h) plan da plazzas e qualificaziun da las collavuraturas e dals collavuraturs; i) preventiv e planisaziun da liquiditad; j) mandat ad in post da revisiun; k) cumprova d'ina protecziun suffizienta tras l'assicuranza; l) permissiun da manaschi tenor l'ordinaziun davart il plazzament d'uffants per la   tgira e l'adopziun1) sco er tenor la lescha davart ils uffants confidads2).  Art.  10 Limitaziun temporara da la renconuschientscha 1 La  renconuschientscha  inclusiv  l'approvaziun  da  las  tariffas  vegn  dada  per  maximalmain 4 onns.  Art.  11 Renovaziun da la renconuschientscha 1 La dumonda per renovar la renconuschientscha sto vegnir inoltrada a l'uffizi dal  servetsch social almain 6 mais avant sia scadenza. Las midadas ch'igl  ha dà dapi   l'ultima  renconuschientscha  ston  vegnir  communitgadas  e  cumprovadas  cun  documents actuals.  Art.  12 Taxas 1 Per la renconuschientscha e per sia renovaziun vegn incassada ina taxa da 250 fin   1000 francs.  Art.  13 Disposiziun transitorica 1 Il quint final 2012 sto vegnir fatg fin il pli tard ils 30 da zercladur 2013. 2 Fin  che  la  nova  lescha  da  scola  vegn  messa  en  vigur,  vegnan  las  purschidas  existentas finanziadas sur las disposiziuns executivas qua avant maun.  Art.  14 Aboliziun dal dretg vertent, entrada en vigur 1 Las disposiziuns executivas tar la lescha davart la promoziun da la tgira d'uffants   cumplementara  a la famiglia  en il  chantun Grischun dals 11 da november 20033)   vegnan abolidas. 2 Cun excepziun da l'artitgel 1 entra questa ordinaziun en vigur retroactivamain per il   1. da schaner 2013. 3 L'artitgel 1 entra en vigur il 1. d'avust 2013.  1) CS 211.222.338 2) DG 219.050 3) CUL 2003, FUC 3606  4    http://www.gr-lex.gr.ch/data/219.050/rm http://db.clex.ch/link/Bund/211.222.338/rm    548.310   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 15-01-2013 01-01-2013 relasch emprima versiun -   5     548.310    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 15-01-2013 01-01-2013 emprima versiun -  6     	Art. 1 Champ d'applicaziun 	Art. 2 Cumpetenzas 	Art. 3 Noziuns 	Art. 4 Fixaziun dal basegn da la vischnanca 	Art. 5 Unitad da prestaziun ed imputaziun 	Art. 6 Custs normads e tariffa da contribuziun 	Art. 7 Capacitad economica 	Art. 8 Rendaquint 	Art. 9 Dumonda da renconuschientscha 	Art. 10 Limitaziun temporara da la renconuschientscha 	Art. 11 Renovaziun da la renconuschientscha 	Art. 12 Taxas 	Art. 13 Disposiziun transitorica 	Art. 14 Aboliziun dal dretg vertent, entrada en vigur  		2018-06-06T02:09:39+0200 	"7001 Chur" 	"Gesetzessammlung Kanton Graubünden"